CELEX: 32014R0302
Language: sl
Date: 2014-03-25 00:00:00
Title: Izvedbena uredba Komisije (EU) št. 302/2014 z dne 25. marca 2014 o izdaji dovoljenja za pripravek iz endo-1,3(4)-beta-glukanaze, ki jo proizvaja Trichoderma reesei (CBS 126896), kot krmni dodatek za piščance za pitanje in odstavljene pujske (imetnik dovoljenja ROAL Oy)  Besedilo velja za EGP

26.3.2014   
            
            
               SL
            
            
               Uradni list Evropske unije
            
            
               L 90/4
            
         
      IZVEDBENA UREDBA KOMISIJE (EU) št. 302/2014
   z dne 25. marca 2014
   o izdaji dovoljenja za pripravek iz endo-1,3(4)-beta-glukanaze, ki jo proizvaja Trichoderma reesei (CBS 126896), kot krmni dodatek za piščance za pitanje in odstavljene pujske (imetnik dovoljenja ROAL Oy)
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takih dovoljenj.
            
         
               (2)
            
            
               V skladu s členom 7 Uredbe (ES) št. 1831/2003 je bil predložen zahtevek za dovoljenje za pripravek iz endo-1,3(4)-beta-glukanaze, ki jo proizvaja Trichoderma reesei (CBS 126896). V skladu s členom 7(3) Uredbe (ES) št. 1831/2003 so bili temu zahtevku priloženi zahtevani podatki in dokumenti.
            
         
               (3)
            
            
               Zahtevek zadeva izdajo dovoljenja za pripravek iz endo-1,3(4)-beta-glukanaze, ki jo proizvaja Trichoderma reesei (CBS 126896), kot krmni dodatek za piščance za pitanje in odstavljene pujske ter njegovo uvrstitev v kategorijo dodatkov „zootehnični dodatki“.
            
         
               (4)
            
            
               Evropska agencija za varnost hrane (v nadaljnjem besedilu: Agencija) je v svojem mnenju z dne 9. oktobra 2013 (2) navedla, da uporaba pripravka iz endo-1,3(4)-beta-glukanaze, ki jo proizvaja Trichoderma reesei (CBS 126896), pod predlaganimi pogoji uporabe nima škodljivega vpliva na zdravje živali in ljudi ali na okolje. Prav tako je navedla, da dodatek znatno izboljša proizvodnost živali. Agencija meni, da ni potrebe po posebnih zahtevah v zvezi s spremljanjem po dajanju na trg. Potrdila je tudi poročilo o analitski metodi krmnega dodatka, ki ga je predložil referenčni laboratorij, ustanovljen z Uredbo (ES) št. 1831/2003.
            
         
               (5)
            
            
               Ocena pripravka iz endo-1,3(4)-beta-glukanaze, ki jo proizvaja Trichoderma reesei (CBS 126896), kaže, da so pogoji za izdajo dovoljenja iz člena 5 Uredbe (ES) št. 1831/2003 izpolnjeni. Zato bi bilo treba dovoliti uporabo navedenega pripravka, kakor je opredeljeno v Prilogi k tej uredbi.
            
         
               (6)
            
            
               Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Izdaja dovoljenja
   Pripravek iz Priloge, ki spada v kategorijo dodatkov „zootehnični dodatki“ in funkcionalno skupino „pospeševalci prebavljivosti“, se dovoli kot dodatek v prehrani živali v skladu s pogoji iz navedene priloge.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 25. marca 2014
      
         
            Za Komisijo
         
         
            Predsednik
         
         José Manuel BARROSO
         
      
   
   
      (1)  UL L 268, 18.10.2003, str. 29.
   
      (2)  EFSA Journal (2013); 11(10):3432.
   
      PRILOGA
      
                  Identifikacijska številka dodatka
               
               
                  Ime imetnika dovoljenja
               
               
                  Dodatek
               
               
                  Sestava, kemijska formula, opis, analitska metoda
               
               
                  Vrsta ali kategorija živali
               
               
                  Najvišja starost
               
               
                  Najnižja vsebnost
               
               
                  Najvišja vsebnost
               
               
                  Druge določbe
               
               
                  Datum poteka veljavnosti dovoljenja
               
            
                  Enote aktivnosti/kg popolne krmne mešanice z vsebnostjo vlage 12 %
               
            
                  
                     Kategorija zootehničnih dodatkov. Funkcionalna skupina: pospeševalci prebavljivosti
                  
               
            
                  4a20
               
               
                  ROAL Oy
               
               
                  endo-1,3(4)-beta-glukanaza
                  EC 3.2.1.6
               
               
                  
                               
                           
                           
                              
                                 Sestava dodatka
                              
                              Pripravek iz endo-1,3(4)-beta-glukanaze, ki jo proizvaja Trichoderma reesei (CBS 126896), z najmanjšo aktivnostjo:
                              
                                          —
                                       
                                       
                                          v trdni obliki: endo-1,3(4)-beta-glukanaza 200 000 BU (1)/g,
                                       
                                    
                                          —
                                       
                                       
                                          v tekoči obliki: endo-1,3(4)-beta-glukanaza 400 000 BU/ml.
                                       
                                    
                        
                               
                           
                           
                              
                                 Lastnosti aktivne snovi
                              
                              Endo-1,3(4)-beta-glukanaza, ki jo proizvaja Trichoderma reesei (CBS 126896).
                           
                        
                               
                           
                           
                              
                                 Analitska metoda
                                  (2)
                              
                              Za kvantifikacijo aktivnosti endo-1,3(4)-beta-glukanaze: spektrofotometrična metoda (DNS), ki temelji na kvantifikaciji sladkorjev, ki se sprostijo med delovanjem endo-1,3(4)-beta-glukanaze na beta-glukan iz ječmena pri pH 4,8 in 50 °C.
                           
                        
               
                  piščanci za pitanje
               
               
                  —
               
               
                  20 000 BU
               
               
                  —
               
               
                  
                              1.
                           
                           
                              V navodilih za uporabo dodatka in premiksa je treba navesti pogoje skladiščenja in obstojnost pri peletiranju.
                           
                        
                              2.
                           
                           
                              Za uporabo pri (odstavljenih) pujskih do približno 35 kg.
                           
                        
                              3.
                           
                           
                              Zaradi varnosti je treba pri ravnanju s pripravkom uporabljati zaščito za dihala, zaščitna očala in rokavice.
                           
                        
               
                  15. april 2024
               
            
                  pujski (odstavljeni)
               
               
                  10 000 BU
               
            
         (1)  1 BU je količina encima, ki sprosti 1 nanomol reduktivnih sladkorjev (izraženo kot ekvivalentov glukoze) iz substrata beta-glukana iz ječmena na sekundo pri 50 °C in pH 4,8.
      
         (2)  Podrobnosti o analitskih metodah so na voljo na naslovu referenčnega laboratorija: http://irmm.jrc.ec.europa.eu/EURLs/EURL_feed_additives/Pages/index.aspx.